ธนาคารออมสินโกยดอกเบี้ยไตรมาสแรก13,920 ล้านบาท
ธนาคารออมสินกำไรล้นไตรมาสแรก 6,045 ล้านบาท เนื่องจากโกยรายได้จากดอกเบี้ย 13,920 ล้านบาท
5 มิ.ย. 2562

ธนาคารออมสินกำไรล้นไตรมาสแรก 6,045 ล้านบาท เนื่องจากโกยรายได้จากดอกเบี้ย 13,920 ล้านบาท
นายชาติชาย พยุหนาวีชัย ผู้อำนวยการธนาคารออมสิน เปิดเผยผลการดำเนินงานธนาคารออมสิน ในช่วง 3 เดือนแรก ของปี 2562 มีกำไรสุทธิ 6,045 ล้านบาท มาจากรายได้ดอกเบี้ยสุทธิ 13,920 ล้านบาท มีสินเชื่อคงเหลือ 2.15 ล้านล้านบาท เพิ่มขึ้น 45,606 ล้านบาท
สำหรับการปล่อยสินเชื่อใหม่ช่วง 3 เดือนแรก มีจำนวน 135,000 ล้านบาท เป็นการให้สินเชื่อที่ครอบคลุมทุกกลุ่ม ได้แก่ สินเชื่อแก่ภาครัฐ/รัฐวิสาหกิจและสถาบันการเงิน สินเชื่อบุคคล สินเชื่อเคหะ สินเชื่อธุรกิจ SMEs และสินเชื่อแก่ลูกค้าฐานรากและนโยบายรัฐ โดยมีหนี้ไม่ก่อให้เกิดรายได้ (NPLs) 2.83%
นายชาติชาย กล่าวว่า แผนงานในช่วงครึ่งหลังปี 2562 จะขับเคลื่อนสู่ธนาคารในยุคดิจิทัล ทั้งผ่านสาขาธนาคารในรูปแบบปกติ หรือด้าน Digital Banking บน Digital Platform ใหม่ๆ บน MyMo
นอกจากนี้ ธนาคารออมสินจะเปิดตัวศูนย์วิจัย GSB Research Center ซึ่งจะให้บริการด้านข้อมูลข่าวสาร และผลงานวิจัย ทั้งด้านเศรษฐกิจ ธุรกิจ และเศรษฐกิจฐานราก เพื่อการพัฒนานวัตกรรมและการให้บริการของธนาคารในยุคดิจทัล